# Burj Khalifa

| Burj Khalifa *Burj Dubai* |
| --- |
|  |
| **Osnovni podaci** |
| Mjesto
 |  Dubai, UAE
 |
| Vrijeme gradnje
 | od 2004. - 2010.
 |
| Otvorenje
 | 4. 1. 2010
 |
| Status gradnje
 | završeno
 |
| Arhitekt
 |  Adrian Smith (SOM)
 |
| **Korisnici** |
| Namjena
 | stambeni/poslovni prostori
 |
| Vlasnik
 |  Emaar Properties
 |
| Graditelj
 |  Samsung  Besix  Arabtec  Turner
 |
| **Tehnički podaci** |
| Visina
 | 818 m
 |
| Po visini na
 | 1. mjesto u svijetu
 |
| Broj katova
 | 206 (162 nastanjiva)
 |
| Broj dizala
 | 56
 |
| Površina
 | 334.000 m²
 |
| Materijal
 | čelik, beton, staklo, aluminij
 |
| Vrijednost
 | 4,1 mlrd. USD
 |

**Burj Khalifa** (arapski: **برج دبي**, doslovno "Toranj Kalifa") neboder je u Dubaiju, u Ujedinjenim Arapskim Emiratima i najviša je građevina na Zemlji. Visok je 818 metara s antenom. Trebao se zvati Burj Dubai, ali je u čast šeika Kalifa al-Nahjan nazvan Burj Khalifa.

Burj Khalifa je samo jedan od predviđenih sličnih nebodera u novom centru grada, "Downtown Dubaiju". Idejni je autor ovog projekta američki arhitekt Adrian Smith, a projektantska tvrtka je Skidmore, Owings and Merrill iz Chicaga. Kako se radi o divovskom građevinskom pothvatu, mnogo je izvođača radova, među kojima su najznačajniji korejski Samsung, belgijski Besix, emiratski Arabtec i američki Turner. Investitor, Emaar Properties, u većinskom je vlasništvu Mohameda bin Rašida Al Maktuma, vladara Dubaija.

Gradnja je započela 21. 9. 2004., a neboder je otvoren 4. 1. 2010. Cijeli Burj Khalifa koštao je oko 4.1 milijarde američkih dolara.

## Visina

*Vidi još: Popis najviših nebodera svijeta*

Burj Dubai u usporedbi s drugim neboderima.
### Kronologija

* 21. rujna 2004. - početak gradnje Burj Dubaija.
* veljača 2007. - prestiže čikaški Sears Tower, kao zgrada s najviše katova.
* 13. svibnja 2007. - postavlja rekord u visini na koju je pumpan beton (452 m), čime je oboren rekord postavljen kod gradnje tajvanskog nebodera Taipei 101.
* 21. srpnja 2007. - postaje najviša zgrada na svijetu prestigavši Taipei 101 (rekord je neslužben do završetka gradnje).
* 12. kolovoza 2007. - prestiže visinu antene Sears Towera.
* 12. rujna 2007. - postaje najviša samostojeća svjetska građevina, prešavši visinu CN Towera u Torontu.
* 1. rujna 2008. - sa 688 m postaje najviša samostojeća građevina ikad izgrađena, prešavši visinu srušenog varšavskog radijskog odašiljača.
* 17. siječnja 2009. - neboder je dosegao konačnu visinu od 818 m.
* 4. siječnja 2010. - neboder je otvoren.

## Namjena

Namjena Burja Khalife je široka. U zgradi je smješteno 30.000 stanova, 9 hotela, trgovinski centar, nekoliko bazena i mnogo drugih prostora.

## Napredak konstrukcije Burj Dubaija

* 1. veljače 2006.
* 29. kolovoza 2006.
* 11. studenog 2006.
* 2. siječnja 2007.
* 21. ožujka 2007.
* 7. svibnja 2007.
* 15. srpnja 2007.
* 9. kolovoza 2007.
* 11. ožujka 2008.
* 8. svibnja 2008.
* 10. srpnja 2010.
* 8. siječnja 2010.
* Nakon otvorenja

## Izvori

* Fascinantno.com - Burj Khalifa - Najviša građevina na svijetu Arhivirano 2010-08-30 na Wayback Machine-u

## Vanjske veze

* Službena stranica Arhivirano 2011-02-03 na Wayback Machine-u (`en`)
* Adrian Smith + Gordon Gill Architecture - službena stranica (`en`)
* Skidmore, Owings & Merrill LLP - službena stranica (`en`)
* Burj Dubai - fotografije i informacije Arhivirano 2006-07-22 na Wayback Machine-u (`en`)